આખરે કઇ ચીજે શલ્મગાનીને ગુમરાહ કર્યો? શું તેની પાસે જાહેરી તસ્લીમ નહોતી? ચોક્કસ હતી, પરંતુ દિલથી તસ્લીમ ન હતી, તેના લીધે વિલાયતે ઇમામે ઝમાના(અ.સ.)થી ગુમરાહ થઇ ગયા. આપણે અગર દિલથી તસ્લીમ શું છે તે સમજવી હોય તો એહલેબૈત (અ.મુ.સ.)ના મુખ્લીસ શીઆઓ પવિત્ર જીંદગી પર નજર નાંખીએ. ઇસ્લામની શઆમાં સૌથી પ્રથમ જનાબે સલમાને મોહમ્મદી(ર.અ.)ની તસ્લીમની એ હાલત હતી કે આપ એ જગ્યાએ કદમ રાખવાનું પસંદ કરતા હતા કે જ્યાં રસુલે અકરમ(સ.અ.વ.)ના કદમના નિશાન પડતા હતા. એહલેબૈત(અ.મુ.સ.)ના દરેક કૌલ અને અમલમાં ‘આમન્ના વ સદ્દક્ના’ની મંઝીલ પર હતા, અને કદાચ આ જ કારણે રસુલે અકરમ(સ.અ.વ.)એ કહ્યુ હતું: ‘અસ્સલમાનો મિન્ના અહલલ્બૈત’